पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य विभाग में कोविड- 19 की भर्ती में फर्जीवाड़ा का खुलासा किया। पुलिस की जांच में आया कि काेविड 19 की अस्थायी भर्ती में फर्जी डिग्री लगाकर नियुक्ति की थी। इस मामले में पुलिस की जांच में आठ लैब टेक्नीशियनों की डिग्री फर्जी बताई।
पुलिस ने बताया कोविड 19 में लैब टेक्नीशियन संगीता देवीराम परसठानी तहसील मुलताई, खगेंद्र साहू पिता चंदन साहू भगत सिंह वार्ड मुलताई, अजब प्रताप सिंह पिता अशोक सिंह निवासी भिंड, शिवम पिता राजेश सिंह निवासी रानीपुरा भिंड, लतेश जाटव पिता रामस्वरुप निवासी त्रिवेणी वाटिका मुरैना, धर्मेंद्र पिता नवाब सिंह मुरैना, सुरेंद्र पिता गेंदलाल बनखेडे निवासी भोपाल तथा पवन पिता गोकुल झाड़े निवासी परमंडल मुलताई की नियुक्ति फर्जी डिग्री के आधार पर की है।
एसडीओपी नितेश पटेल ने बताया कोविड 19 में फर्जी डिग्री लगाकर नियुक्ति की है। इसमें पुलिस ने भिंड और मुलताई के तीन आरोपियों को गिरफ्तार किया था। जांच में आठ लैब टेक्नीशियनों की भर्ती भी फर्जी डिग्री लगाकर की गई है। उन्होंने बताया इनके द्वारा सत्य साई सीहोर तथा विवेकानंद कॉलेज भिंड की डिग्री लगाई गई थी। दोनों कॉलेज में पुलिस द्वारा पता किया तो यहां पर इनका एडमिशन ही नहीं हाेना पाया गया। इन लोगों की फर्जी नियुक्तियों की जानकारी स्वास्थ्य विभाग को दे दी है।
स्वास्थ्य विभाग के कर्मचारी की मिलीभगत पर चल रही जांच
फर्जी भर्ती के मामले में स्वास्थ्य विभाग के कर्मचारी की मिलीभगत को लेकर भी जांच की जा रही है। 8 लैब टेक्नीशियनों की डिग्री फर्जी निकली है। इनका नाम सहित प्रतिवेदन स्वास्थ्य विभाग को दिया है। आगे जांच में भी जिसका नाम सामने आएगा, उस पर कार्रवाई की जाएगी।
-सिमाला प्रसाद, एसपी, बैतूल
विभाग के जिस कर्मचारी की संलिप्तता अाएगी उस पर कार्रवाई करेंगे
पुलिस की जांच में जिन लोगों के नाम सामने आए हैं। हमने उनकी लिस्ट मंगवाई है। तीन मई को उनको बुलाया है। उनकी डिग्री की जांच की जाएगी। डिग्री फर्जी निकली तो उनकी नियुक्ति निरस्त कर एफआईआर की जाएगी। स्वास्थ्य विभाग के किसी कर्मचारी का नाम सामने आएगा तो उस पर भी कार्रवाई करेंगे। नियुक्ति समिति की जांच के लिए एक जांच टीम बनाई है। जल्द ही जाे भी मामले में गलत हाेगा वह सामने आ जाएगा।
डॉ. एके तिवारी, सीएमएचओ, बैतूल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva mai_Deva hin_Deva hin_Deva mai_Deva zho_Hant eng_Latn